**Изх.№ 25-00-119/16.09.2025г.**

ДО

ОБЩИНСКИ СЪВЕТ

ГР. РУДОЗЕМ

ДОКЛАДНА ЗАПИСКА

от

**инж. Недко Фиданов Кулевски–кмет на община Рудозем**

**ОТНОСНО:** Разрешаване изработването на проект на Подробен устройствен план – ПРЗ за поземлен имот с идентификатор 80399.30.52, м. „СТОКАТА”, в землището на с. Чепинци, общ. Рудозем.

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Постъпило е заявление с вх. № УТ - 2001-14/11.09.2025 г. от Хайри Фахриев Лошев, с искане за разрешаване изработването на проект на Подробен устройствен план - ПРЗ за поземлен имот с идентификатор 80399.30.52, м. „СТОКАТА”, в землището на с. Чепинци, общ. Рудозем.

Към заявлението са приложени следните документи: нотариален акт за покупко – продажба на недвижим имот № 129, том I, рег. № 1319, дело № 116 от 14.07.2025 г.; нотариален акт за покупко – продажба на недвижим имот № 130, том I, рег. № 1321, дело № 117 от 14.07.2025 г.; скица на поземлен имот № 15-1244720-28.07.2025 г., издадена от СГКК – Смолян; техническо задание по чл. 125 от ЗУТ; проект на ПУП – ПРЗ; обяснителна записка.

Видно от приложеното към проекта техническо задание, целта на ПУП – ПРЗ е да създаде градоустройствена основа за бъдещо изграждане на сгради за обществено обслужване и складови дейности поземлен имот с идентификатор80399.30.52, представляващ земеделска земя. За новообразувания УПИ ще се проведе процедура за промяна на предназначението на земеделската земя за неземеделски нужди. По имотните граници на поземлен имот с идентификатор80399.30.52, собственост на Хайри Фахриев Лошев, с площ 1 997 кв.м. се предвижда обособяване на УПИ I-За общ. обсл. и складови дейности, в зона „Смф”. Достъпът до имота ще се осъществи от съществуващ път в източната част, а именно от поземлен имот с идентификатор 80399.30.240 с НТП – за селскостопански, горски, ведомствен път.

Съобразно изискванията на чл. 124а, ал. 1 от ЗУТ разрешение за изработване на проект за подробен устройствен план се дава с решение на Общински съвет. Съгласно чл.124б, ал.1 от ЗУТ с разрешението за изработване на подробен устройствен план се одобрява заданието по чл. 125 от ЗУТ.

Искането за разрешение за изработване на ПУП е придружено със задание, с което е спазен чл. 124а, ал. 7 от ЗУТ. Заданието е съставено от възложителя, съг­ласно изискването на чл. 125, ал. 2 от ЗУТ. То съдържа допълнителна информация за устройството на съответната територия. В него е обоснована необходимостта от изработването на проекта на устройствения план и се съдържа обосновка от­носно териториалния му обхват, вида му, както и необходимата информация за съ­ществуващото положение и за действащите за съответната територия устройствени планове.

Заявителят е пожелал одобряването на заданието с разрешението по чл. 124а, ал. 5 от ЗУТ.

С оглед на гореизложеното, заданието отговаря на законовите изисквания и е допустимо одобряването му.

Предложеният проект на ПУП – ПРЗ не противоречи на Общия устройствен план на община Рудозем, с което е спазено изискването на чл. 103, ал. 4 и чл. 104, ал. 1 от ЗУТ.

Предвид гореизложеното и на основание чл. 21, ал. 1, т. 11 от ЗМСМА, във връзка с чл. 9, ал. 2, чл. 124а, ал. 1, чл. 124б, ал. 1 от ЗУТ, предлагам на Общински съвет –Рудозем да приеме следното

**ПРОЕКТОРЕШЕНИЕ:**

1. Одобрява представеното задание за изработване на проект на Подробен устройствен план – ПРЗ за поземлен имот с идентификатор 80399.30.52, м. „СТОКАТА”, в землището на с. Чепинци, общ. Рудозем.

2. Разрешава изработване на проект на Подробен устройствен план – ПРЗ за поземлен имот с идентификатор 80399.30.52, м. „СТОКАТА”, в землището на с. Чепинци, общ. Рудозем.

3. Възлага на кмета на община Рудозем да извърши необходимите действия по реда на ЗУТ за изпълнение на настоящото решение.

СБ/

